जब वे एक साल के हुए तब से ही मेरे बच्चों को अपने हाथ से खाना पसंद आने लगा। परंतु इसमें परेशानी यह थी कि उन्हें खाने में बहुत वक्त लगता था और उसके बाद भी मुझे उन्हें खिलाना ही पड़ता था क्योंकि जितना वे स्वयं खाते थे, वह कभी पर्याप्त नहीं होता था। एक बार बच्चों का पालनपोषण करने की कला के एक जानकार ने मुझे बताया कि मैं बच्चों को खुद खाने दूं क्योंकि इससे उन्हें चीज़ों के स्वाद और उनकी बनावट की जानकारी मिलती है। मैंने ऐसा ही किया और कुछ ही महीनों में वे बिना ज्यादा गंदगी फैलाए खाना सीख गए।